( 83 ) 
XII. — Préliminaires de la division des seigneurs; tournoi donne 
sur le grand marché de Bruxelles , à Voccasion du mariage 
(TAlexandre Farnèse et de Marie de Portugal. 
Pierre Bordey au cardinal de Granvelle. 
.Bibliothèque de Besançon. — Mémoires de Granvelle, t. XXL fol. 207-208.) 
Bruxelles, 8 décembre 1565. 
Les lettres du Roy où qu’il commendoit le duc d’Arschot 
estre reçeu au Conseil d'Estat n’ont donné moings d’esbahys- 
sement aux gens que du mal contentement aux seigneurs, quilz 
ayant requéru d’y estre admis Berghues et Norcarme, au lieu 
d’iceulx voyent estre surroguer ung aultre quil n’a jamais 
voulu estre de leur lignée. Et fit ledict duc son entrée au Con¬ 
seil mardy passé, ayant quelques jours devant festoyé tous les 
seigneurs, lesquels extérieurement se forcent de monstrer en 
estre content. 
Monsieur de Orne a demandé son congé, et monstre de se 
vouloir retirer seulement pour non estre récompensé du Roy 
comme il luy semble qu’il devroit estre : au moings ainsi l’on 
le publie. "Mais aulcuns doubtent qu’il n’ayt son congé du Roy 
propre. Je m’en raporte à ce qui en est. 
Le prince d’Orange requiert aussi d’avoir permission de 
s’aller tenir à son gouvernement d’Ollande, et la veille de la 
Saitict-Andrey, il pria les Estatz d’Ollande d’en faire instance 
à son Altèze pour le bien du pays qu’ainsi il le fît. Je ne sçay 
quelle est son intention, si ce n’est que ne voyant les choses 
succéder comme ilz vouldroient bien et comme ilz aspiroient, 
de soy petit à petit retirer et délaisser au besoing son Altèze 
enveloppée de mil broilleries. 
Le comte d’Austrate, qu’à nostre arrivée de Portugal se don- 
noit tant de presse pour partyr pour Allemagne, et qu’il sem- 
